section_heading: Povijest
paragraph_text: Čelnici zemalja članica nisu se uspjeli dogovoriti o jedinstvenom sjedištu, stoga je Parlament dao izgraditi potpunu infrastrukturu za svoj rad i u Bruxellesu gdje se nalazi većina institucija i u Strasbourgu gdje se nalazi službeno sjedište Parlamenta. U Bruxellesu je izgrađen međunarodni kongresni centar (neslužbeno zamišljen kao Parlament) udruženim financijskim sredstvima poduzeća Generale Maatschappij/Société Générale i BACOB koje su projektirale izgradnju 1987. godine. Projekt je izgrađen na prostoru stare pivovare i ranžirnog dvorišta, te djelova željezničke stanice na čijem je mjestu formirano pješačko područje.